CELEX: C2005/229/20
Language: da
Date: 2005-09-17 00:00:00
Title: Sag C-302/05: Sag anlagt den 28. juli 2005 af Kommissionen for De Europæiske Fællesskaber mod Den Italienske Republik

17.9.2005   
            
            
               DA
            
            
               Den Europæiske Unions Tidende
            
            
               C 229/10
            
         Sag anlagt den 28. juli 2005 af Kommissionen for De Europæiske Fællesskaber mod Den Italienske Republik
   (Sag C-302/05)
   (2005/C 229/20)
   Processprog: italiensk
   Ved De Europæiske Fællesskabers Domstol er der den 28. juli 2005 anlagt sag mod Den Italienske Republik af Kommissionen for De Europæiske Fællesskaber ved B. Schima og D. Recchia fra dennes juridiske tjeneste.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 4, stk.1, i Europa-Parlamentets og Rådets direktiv 2000/35/EØF (1) af 29. juni 2000 om bekæmpelse af forsinket betaling i handelstransaktioner, idet den har bestemt, at vilkår om ejendomsforbehold skal bekræftes på de enkelte fakturaer vedrørende løbende leverancer med angivelse af en dato, der ligger forud for udlægget, samt anføres i bogføringen, for at kunne håndhæves over for købers kreditorer.
            
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Artikel 4, stk. 1, i direktiv 2000/35EØF bestemmer, at køber og sælger med henblik på at sikre, at sælger bevarer ejendomsretten til varer, indtil de er fuldstændig betalt, skal indgå aftale om ejendomsforbehold inden varerne leveres.
   Artikel 11, stk. 3, i lovdekret nr. 231/2002 (den retsakt, der implementerer direktiv 2000/35/EF i italiensk ret) fastslår, at ejendomsforbehold kun kan håndhæves over for købers kreditorer, hvis dette forbehold bekræftes på de enkelte fakturaer vedrørende løbende leverancer med angivelse af en dato, der ligger forud for udlægget, samt anføres i bogføringen.
   Håndhævelse over for køberens kreditorer udgør et grundlæggende element i aftaler om ejendomsforbehold. Betingelserne i artikel 11, stk. 3, i dekret nr. 231/2002 opstiller en række yderligere betingelser for sælgeren ud over de betingelser, der følger af artikel 4, stk. 1, i direktiv 2000/35/EF. Kommissionen er derfor af den opfattelse, at disse betingelser er i strid med artikel 4, stk. 1, i direktiv 2000/35/EF.
   
      (1)  EFT L 200, s. 35.